Gunnar Kyrkjebø

Gunnar Kyrkjebø (født 24. juni 1895 i Mo i Telemark, død 1982) var skoleinspektør og ordfører i Øvre Eiker kommune.

Gunnar Kyrkjebø gikk på Kristiansand lærerskole frem til 1917, så jobbet han som lærer i Ålgård og Tinn i to år hver, før han ble ansatt som lærer i Øvre Eiker kommune i 1921. Han forble i yrket i over 40 år. I 1928 kom han inn i kommunestyret, ble varaordfører i 1931 og valgt til ordfører i 1935. Den gang var dette kun en deltidsstilling. I 1941 ble han avsatt av NS-styret. Etter krigen engasjerte han seg igjen i lokalpolitikken og var varaordfører for Ragnar Hakavik fra 1949 til 1956 og ordfører på nytt fra 1956 til 1959, samtidig som han var skoleinspektør i Røyken kommune. I 1960 fikk han samme stilling i Øvre Eiker.

Referanser 

 

 

 

Ordførere i Øvre Eiker